પૂર્વ મ્યુનિસિપલ કમિશનર ગુરુપ્રસાદ મહાપાત્રે શહેરમાં કૂદકે ને ભૂસકે વધતાં જતાં ગેરકાયદે બાંધકામને ગંભીરતાથી લીધાં હતાં. ગેરકાયદે બાંધકામોને તોડવા માટે ગુુરુપ્રસાદ મહાપાત્રે ખાસ સેન્ટ્રલ ડિમોલિશન સેલની રચના કરી હતી. હાલમાં નાણાં વિભાગનો હવાલો સંભાળતા ડેપ્યુટી મ્યુનિસિપલ કમિશનર આર્જવ શાહની અધ્યક્ષતા હેઠળ ગઠિત કરાયેલા સેન્ટ્રલ ડિમોલિશન સેલમાં વી. કે. બલાત, ભાનુભાઇ ચૌહાણ અને રાજેશ તડવી એમ ત્રણ અધિકારીની નિમણૂક કરાઇ હતી.